Sie sind hier: Homepage » Baden-Württemberg » Ludwigsburg (Landkreis) » Ludwigsburg » Psychotherapeut » Frau Dr. med. Margarete Reischle (Ludwigsburg)
Frau Dr. med. Margarete Reischle (Psychotherapeutische Medizin) in Ludwigsburg
Psychotherapeut Ludwigsburg: Informationen zu Frau Dr. med. Margarete Reischle Saak verander ná Alexandria-boer se wrede aanval | Maroela Media
Saak verander ná Alexandria-boer se wrede aanval
Riaan Scheepers. Foto: Verskaf
Die Oos-Kaapse polisie het Woensdag sy medelye betuig teenoor die familie en vriende van Riaan Scheepers (62), die beesboer van die Alexandria-omgewing wat Dinsdag in die hospitaal dood is, 25 dae nadat hy tydens ŉ plaasaanval wreed aangerand is.
Brig. Morgan Govender, bevelvoerder van die Port Alfred-polisiegroepering, het gesê die polisie ondersoek nou ŉ saak van moord. Die polisie het aanvanklik ŉ saak van huisroof ondersoek.
Siphamandla Petse (24), die man wat op 1 Desember in verband met die aanval in hegtenis geneem is, sal nou tereg staan op aanklag van moord wanneer hy weer op 30 Januarie in die Alexandria-landdroshof moet verskyn. Hy is tans in aanhouding.
Geen verdere inhegtenisnemings is sedertdien gemaak nie en die soektog na sy medepligtige of medepligtiges duur voort.
“Ons versoek die publiek om die polisie te skakel as hulle enige inligting oor die saak het,” het Govender gesê.
Maroela Media het vroeër berig Scheepers, ŉ wewenaar, is op 25 November tussen 08:10 en 09:00 oorval toe hy by sy huis op die plaas, waar hy al 27 jaar lank met vleisbeeste boer, ingestap het. ŉ Plaaswerker het hom hoor skree, maar die werker is deur een van die aanvallers oorval voordat hy hulp kon ontbied.
Scheepers en die werker is albei in die sitkamer van die huis vasgebind en die werker is geblinddoek. Die werker het gehoor hoe twee aanvallers vir Scheepers erg aanrand voordat hulle uiteindelik met ŉ selfoon, ŉ rewolwer en ŉ bakkie op die vlug geslaan het. Die bakkie is later die dag teruggevind.
Van Scheepers se kledingstukke sowel as sy selfoon is tydens Petse se inhegtenisneming in sy besit gevind en vir forensiese toetse gestuur.
Scheepers is ná die aanval in die waakeenheid van die Netcare Greenacres-hospitaal in Port Elizabeth opgeneem. Hy het vier skedelkrake opgedoen nadat hy met ŉ stomp voorwerp aangerand is en het ook talle steekwonde aan sy kop opgedoen.
Hy is aanvanklik in ŉ geïnduseerde mediese koma geplaas, maar die verdowing is later gestop. Hy het egter steeds in ŉ koma gebly. Bianca, Scheepers se dogter, het verlede week aan Maroela Media gesê haar pa se breinaktiwiteit styg nooit hoog genoeg dat hy iemand se hand kan druk of enige reaksie kan toon nie.
Enigiemand met inligting wat die polisie in hul ondersoek kan bystaan, word versoek om kapt. Leon Els by 083 387 0749 te bel.
Shaun Abrahams kry ‘waarskuwing’
DA-raadslid loop deur oor FB-uitlating
Carel 2 · 1 jaar gelede
Hoe kom sap van huis roof by moord, was daar nie poging tot moord nie?
Hierdie ‘Petse’ se spelling is eintlik ‘peste’ en daar is baie van hulle in hierdie land.
Sterkte aan fam. en vriende, tog is die ontneming van ‘n kwaliteitlewe nie meer ‘n lewe.
Dis so so hartseer…..ek bid vir die familie en ons land
Ek hoop dat ons mense begin wakker skrik en besef dit gaan nie stop voor ons self nie iets daaraan doen nie en ongelukkig werk mooi praat, trane en smeek nie…
So wat stel JY voor?
Tragies maar waar.
Besorgde · 1 jaar gelede
Enige Plaasaanval op Boere gaan om Boere skade aan te doen.
Roof is net n bysaak.
Ek staan by my standpunt dat iemand in Politieke stoel is die dryfveer om Plaasaanvalle te orkestreer.
Al hierdie voorvalle, plaasaanvalle en intransito rowe dra die stempel van die ANC se MK kaders se invloed wie nie poste in die regering gekry het nie.